arnastofnun/IGC-2024 huggingface dataset:
S-349/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 27. apríl sl. á hendur B-kk-þgf S-kk-þgf G-kk-þgf, kt. 000000-0000, Spóahólum 8, Reykjavík, fyrir eftirtalin brot:

I.

Umferðarlagabrot, með því að hafa miðvikudaginn 6. ágúst 2008 ekið bifreiðinni NN-127 með 71 km hraða á klst. vestur Hringbraut við Njarðargötu, Reykjavík, þar sem leyfður hámarkshraði var 60 km á klst.

Telst þetta varða við 1. mgr., sbr. 3. mgr. 37. gr., sbr. 1. mgr. 100. gr., umferðarlaga nr. 50/1987.

II.

Fíkniefna- og umferðarlagabrot, með því að hafa aðfaranótt mánudagsins 8. febrúar 2010, ekið bifreiðinni NN-127, sviptur ökurétti á bifreiðastæði við Select, Suðurfelli, Reykjavík, og jafnframt haft í vörslum sínum 0,86 g af amfetamíni, 1,24 g af maríhúana og 0,53 g af tóbaksblönduðu kannabisefni.

Teljast brot þessi varða við 2. gr., sbr. 5. gr. laga um ávana- og fíkniefni nr. 65/1974, sbr. og 6. gr. sömu laga, að því er varðar meðferð ákærða á maríhúana og kannabis, sbr. lög nr. 13/1985 og lög nr. 68/2001, sbr. reglugerð nr. 848/2002, og við 1. mgr. 48. gr., sbr. 1. mgr. 100. gr. umferðarlaga nr. 50/1987, sbr. 3. gr. laga nr. 24/2007.

Þess er krafist að ákærði verði dæmdur til refsingar og til greiðslu alls sakarkostnaðar og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í september 1984 og á hann sér nokkurn sakaferil sem nær allt aftur til ársins 2003. Hefur hann samtals hlotið fjóra dóma og tíu sinnum gengist undir viðurlög fyrir dómi og hjá lögreglu vegna brota gegn almennum hegningarlögum, umferðarlögum, lögum um ávana- og fíkniefni og vopnalögum. Með broti sínu nú hefur ákærði í ítrekað gerst sekur um brot gegn 48. gr. umferðarlaga. Telst refsing ákærða hæfilega ákveðin fangelsi í 30 daga.

Ákærði sæti upptöku á 0,86 g af amfetamíni, 1,24 g af maríhúana og 0,53 g af tóbaksblönduðu kannabisefni samkvæmt lagaákvæðum sem vitnað er til í ákæru.

D ó m s o r ð :

Ákærði, B-kk-nf S-kk-nf G-kk-nf, sæti fangelsi í 30 daga.

Upptæk eru gerð 0,86 g af amfetamíni, 1,24 g af maríhúana og 0,53 g af tóbaksblönduðu kannabisefni.

R-kvk-nf H-kvk-nf
S-350/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 27. apríl 2010 á hendur G-kvk-þgf F-kvk-þgf J-kvk-þgf, kt. 000000-0000, Furugrund 26, Kópavogi, fyrir eftirtalin brot framin á árinu 2009:

I.

Þjófnað, með því að hafa miðvikudaginn 15. apríl í verslun Byko, Skemmuvegi 4, Kópavogi, stolið veggklukku og töng, samtals að verðmæti kr. 12.637.

Telst brot þetta varða við 244. gr. almennra hegningarlaga nr. 19/1940.

II.

Gripdeild, með því að hafa mánudaginn 20. júlí í verslun Bónuss, Korputorgi, Reykjavík, sett matvöru, samtals að verðmæti kr. 214.401, í innkaupakörfu og gengið með vörurnar út úr versluninni án þess að greiða fyrir þær.

Telst brot þetta varða við 245. gr. almennra hegningarlaga.

Þess er krafist að ákærða verði dæmd til refsingar og til greiðslu alls sakarkostnaðar.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd í nóvember 1971. Samkvæmt sakavottorði hefur hún nokkrum sinnum sætt refsingu fyrir umferðar- og hegningarlagabrot. Við ákvörðun refsingar skiptir máli að 29. apríl 2009 var ákærða dæmd í 60 daga fangelsi skilorðsbundið fyrir þjófnaðarbrot. Með broti ákærðu samkvæmt 2. ákærulið hefur hún rofið skilorð þess refsidóms. Með hliðsjón af 60. gr., sbr. 77. gr. og 78. gr., almennra hegningarlaga verður skilorðsdómurinn tekinn upp og ákærðu dæmd refsing í einu lagi fyrir öll málin. Þykir refsing ákærðu hæfilega ákveðin fangelsi í 90 daga, sem ekki þykir fært að skilorðsbinda með hliðsjón af sakaferli ákærðu.

Ákærða greiði málsvarnarþóknun skipaðs verjanda síns, G-kvk-ef S-kvk-ef A-kvk-ef hæstaréttarlögmanns, 75.300 krónur að meðtöldum virðisaukaskatti.

D ó m s o r ð :

Ákærða, G-kvk-nf F-kvk-nf J-kvk-nf, sæti fangelsi í 90 daga.

Ákærða greiði málsvarnarþóknun skipaðs verjanda síns, G-kvk-ef S-kvk-ef A-kvk-ef hæstaréttarlögmanns, 75.300 krónur.

R-kvk-nf H-kvk-nf
S-365/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 4. maí 2010 „á hendur S-kk-þgf D-kk-þgf H-kk-þgf, Stífluseli 11, Reykjavík fyrir eftirtalin brot framin í Reykjavík á árinu 2009, nema annað sé tekið fram:

I.

Þjófnaði:

1. Laugardaginn 21. febrúar, í versluninni Adam og Evu, Hverfisgötu 82, stolið bikiníi að verðmæti kr. 3.152.

2. Miðvikudaginn 19. ágúst, í verslun Hagkaupa, Kringlunni, stolið fjórum glösum af kardimommudropum, samtals að verðmæti kr. 1.160.

Þetta er talið varða við 244. gr. almennra hegningarlaga nr. 19/1940.

II.

Vopnalagabrot, með því að hafa að kvöldi fimmtudagsins 28. janúar 2010, á almannafæri á Hverfisgötu við Vatnsstíg, borið öxi, sem ákærði framvísaði til lögreglu.

Þetta er talið varða við 1. mgr. 30. gr. vopnalaga nr. 16/1998 sbr. 1. mgr. 36. gr. sömu laga, sbr. 242. gr. laga nr. 82/1998.

Þess er krafist að ákærði verði dæmdur til refsingar og til greiðslu alls sakarkostnaðar, og jafnframt að framangreint vopn, sem hald var lagt á, verði gert upptækt samkvæmt 1. mgr. 37. gr. laga nr. 16/1998.“

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Samkvæmt fyrirliggjandi sakavottorði ákærða gekkst hann á árinu 2000 undir að greiða sekt vegna fíkniefnabrots. Með lögreglustjórasátt hinn 29. júlí 2008 gekkst hann undir að greiða 10.000 króna sekt vegna þjófnaðar. Þá var honum, með dómi uppkveðnum 19. desember 2008, gert að greiða sekt og sæta sviptingu ökuréttar vegna umferðarlagabrota. Loks var ákærða, með dómi uppkveðnum 11. febrúar 2010, gert að greiða 340.000 króna sekt vegna fíkniefnabrots. Brot þau sem ákærði hefur nú verið sakfelldur fyrir voru framin fyrir uppkvaðningu síðastgreinda dómsins og verður refsing hans því ákveðin sem hegningarauki við þann dóm með vísan til 78. gr. almennra hegningarlaga. Að því virtu, skýrri játningu ákærða og einnig með vísan til 77. gr. almennra hegningarlaga, þykir refsing ákærða hæfilega ákveðin fangelsi í 30 daga. Fresta skal fullnustu refsingarinnar og hún falla niður að liðnum 2 árum haldi ákærði almennt skilorð 57. gr. almennra hegningarlaga.

Upptæk er gerð öxi sem lögreglan tók í sína vörslu.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, S-kk-nf D-kk-nf H-kk-nf, sæti fangelsi í 30 daga, en fresta skal fullnustu refsingarinnar og hún falla niður að 2 árum liðnum haldi ákærði almennt skilorð 57. gr. almennra hegningarlaga.

Upptæk er gerð öxi.

Á-kk-nf M-kk-nf
S-366/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu dags. 4. maí sl., á hendur S-kk-þgf H-kk-þgf S-kk-þgf, Hraunbæ 174, Reykjavík, fyrir fíkniefnabrot, með því að hafa fimmtudaginn 16. júlí 2009, við Vindás 4, Reykjavík, haft í vörslum sínum 0,74 g af amfetamíni, sem lögregla fann við leit á ákærða.

Þetta er talið varða við 2. gr. sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr. sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar, og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ákærði sótti ekki þing og boðaði ekki forföll en í fyrirkalli, sem var gefið út 21. júní sl. og löglega birt fyrir honum, var tekið fram að yrði ekki sótt þing að forfallalausu gæti hann búist við að dómur yrði lagður á málið að honum fjarstöddum sbr. 1. mgr. 161. gr. laga nr. 88/2008 um meðferð opinberra mála.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfært til refsiákvæða í ákærunni

Sakaferill ákærða hefur ekki áhrif á ákvörðun refsingar í máli þessu en hún er hæfilega ákveðin 50.000 króna sektargreiðsla í ríkissjóð. Greiðist sektin ekki innan fjögurra vikna sæti ákærði fangelsi í 4 daga.

Upptæk eru gerð 0,74 g af amfetamíni.

Á-kk-nf M-kk-nf héraðsdómari kveður upp dóm þennan.

D ó m s o r ð:

Ákærði, S-kk-nf H-kk-nf S-kk-nf, greiði 50.000 króna sekt til ríkissjóðs innan fjögurra vikna frá birtingu dóms þessa að telja, en sæti ella fangelsi í 4daga.

Upptæk eru gerð 0,74 g af amfetamíni sem hald var lagt á við rannsókn málsins.

Á-kk-nf M-kk-nf
S-378/2010

Mál þetta, sem dómtekið var 11. júní sl., er höfðað með ákæru útgefinni af lögreglustjóranum á höfuðborgarsvæðinu 11. maí 2010 á hendur […] og S-kk-þgf H-kk-þgf S-kk-þgf, Álfholti 48, Hafnarfirði, fyrir þjófnað, með því að hafa, 23. júlí 2009, brotist inn í íbúð að Blikahólum 6 í Reykjavík, með því að spenna upp hurð á svölum íbúðarinnar, og stolið þaðan fartölvu af gerðinni MacBook, fartölvu af gerðinni MacPro, sjónvarpsflakkara, snyrtitösku sem innihélt snyrtivörur, fartölvu af gerðinni Dell og skartgripaskríni, samtals að áætluðu verðmæti um 735.000 krónur.

Þetta er talið varða við 244. gr. almennra hegningarlaga nr. 19/1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Við þingfestingu málsins hinn 3. júní sl. gerði sækjandi eftirfarandi breytingu á verknaðarlýsingu í ákæru með samþykki ákærða S-kk-ef H-kk-ef og verjanda hans: Út falla orðin: Með því að spenna upp hurð á svölum íbúðarinnar. Í stað þeirra komi: Með því að fara inn um opnar dyr íbúðarinnar.

Í þinghaldi 11. júní sl. lýsti sækjandi því svo yfir að fallið væri frá ákæru á hendur ákærða […].

Af hálfu ákærða S-kk-ef H-kk-ef er þess krafist að honum verði ekki gerð refsing í málinu en að öðrum kosti verði honum ákveðin vægasta refsing sem lög leyfi. Þá er og krafist verjandaþóknunar úr ríkissjóði.

Farið var með mál þetta samkvæmt 1. mgr. 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Samkvæmt fyrirliggjandi sakavottorði hefur ákærði, allt frá árinu 2001, fimm sinnum gengist undir að greiða sektir vegna umferðarlagabrota og brota á löggjöf um ávana- og fíkniefni. Þá hefur hann sex sinnum hlotið dóma fyrir umferðarlagabrot, ýmis hegningarlagabrot og fíkniefnabrot. Síðast var ákærða, með dómi uppkveðnum 6. október 2009, gert að sæta fangelsi í 9 mánuði fyrir nytjastuld, fjársvik og eignaspjöll. Brot það sem ákærði hefur nú verið sakfelldur fyrir var framið fyrir uppkvaðningu framangreinds dóms og ber því, með vísan til 78. gr. almennra hegningarlaga, að ákveða refsingu ákærða sem hegningarauka við þann dóm. Við ákvörðun refsingarinnar verður einnig horft til skýrrar játningar ákærða fyrir dómi. Til refsiþyngingar horfir hins vegar að um var að ræða innbrot í íbúðarhúsnæði og að stolið var allmiklum verðmætum. Að þessu virtu þykir refsing ákærða hæfilega ákveðin fangelsi í 2 mánuði.

Ákærði greiði þóknun skipaðs verjanda síns, A-kk-ef K-kk-ef F-kk-ef hdl., 60.240 krónur, að meðtöldum virðisaukaskatti.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, S-kk-nf H-kk-nf S-kk-nf, sæti fangelsi í 2 mánuði.

Ákærði greiði 60.240 krónur í þóknun til skipaðs verjanda síns, A-kk-ef K-kk-ef F-kk-ef hdl.

Á-kk-nf M-kk-nf
S-386/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 11. maí 2010 á hendur J-kvk-þgf V-kvk-þgf, kt. 000000-0000, Fellsmúla 5, Reykjavík.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í janúar 1951. Samkvæmt sakavottorði gekkst hún 30. apríl 2009 undir viðurlagaákvörðun vegna þjófnaðar. Við ákvörðun refsingar í máli þessu verður litið til þess að brotaandlag var smávægilegt. Þykir refsing ákærðu hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

D ó m s o r ð :

Ákærða, J-kvk-nf V-kvk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

R-kvk-nf H-kvk-nf.
S-387/2010

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 11. maí 2010 á hendur T-x-x T-x-x B-x-x, kt. 000000-0000, Hraunbæ 188, Reykjavík, fyrir þjófnað með því að hafa, miðvikudaginn 14. apríl 2010, í versluninni Bónus, Hraunbæ 121 í Reykjavík, stolið snyrtivörum samtals að verðmæti 11.982 krónur.

Telst þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og greiðslu alls sakarkostnaðar.

Af hálfu ákærðu er krafist vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sitt. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og er brot hennar rétt heimfært til refsiákvæða í ákæru.

Ákærða er fædd í janúar 1965. Samkvæmt sakavottorði var henni tvívegis á árinu 2009 gerð sektarrefsing fyrir þjófnað. Við ákvörðun refsingar verður litið til þess að brotaandlag var smávægilegt. Þykir refsing ákærðu hæfilega ákveðin fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

D ó m s o r ð :

Ákærða, T-x-x T-x-x B-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærða almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

R-kvk-nf H-kvk-nf.
S-414/2010

Ár 2010, mánudaginn 7. júní, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 414/2010: Ákæruvaldið (A-kvk-nf L-kvk-nf G-kvk-nf) gegn I-kvk-þgf H-kvk-þgf Þ-kvk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 25. maí sl. á hendur ákærðu, I-kvk-þgf H-kvk-þgf Þ-kvk-þgf, kt. 000000-0000, Vesturbergi 144, Reykjavík, „fyrir þjófnað, með því að hafa laugardaginn 20. mars 2010, í verslun Hagkaupa, Skeifunni, Reykjavík, stolið fatnaði og snyrtivörum, samtals að verðmæti kr. 50.636.

Telst brot þetta varða við 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.“

Málavextir

Ákærða hefur skýlaust játað það brot sem hún er saksótt fyrir. Hefur hún orðið sek um athæfi það sem lýst er í ákærunni og réttilega er þar fært til refsiákvæðis. Þykir refsing ákærðu, sem hefur tvisvar verið sektuð fyrir þjófnað, vera hæfilega ákveðin fangelsi í 30 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærða almennt skilorð 57. gr. almennra hegningarlaga.

Sakarkostnað hefur ekki leitt af málinu.

DÓMSORÐ:

Ákærða, I-kvk-nf H-kvk-nf Þ-kvk-nf, sæti fangelsi í 30 daga en fresta skal fullnustu refsingar og fellur hún niður að 3 árum liðnum frá uppkvaðningu dóms þessa, haldi ákærða almennt skilorð 57. gr. almennra hegningarlaga nr. 19,1940.

P-kk-nf G-kk-nf
S-425/2010

Ár 2010, þriðjudaginn 15. júní, er á dómþingi héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf héraðsdómara, kveðinn upp dómur í sakamálinu nr. 425/2010: Ákæruvaldið (A-kvk-nf L-kvk-nf G-kvk-nf) gegn S-kk-þgf B-kk-þgf S-kk-þgf, sem tekið var til dóms í sama þinghaldi.

Málið er höfðað með ákæru lögreglustjórans á höfuðborgarsvæðinu, dagsettri 1. júní sl. á hendur ákærða, S-kk-þgf B-kk-þgf S-kk-þgf, kt. 000000-0000, Sundlaugavegi 37, Reykjavík, „fyrir eftirtalin þjófnaðarbrot framin í verslun Nexus, Hverfisgötu 103, Reykjavík á árinu 2010.

1. Sunnudaginn 7. mars, stolið dvd mynddiski, að verðmæti kr. 4.999.

2. Þriðjudaginn 6. apríl, stolið dvd mynddiski, að verðmæti kr. 2.999.

Teljast brot þessi varða við 244. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Málavextir

Ákærði hefur skýlaust játað það brot sem hann er saksóttur fyrir. Hefur hann orðið sekur um athæfi það sem lýst er í ákærunni og réttilega er þar fært til refsiákvæðis. Þykir refsing ákærða hæfilega ákveðin fangelsi í 30 daga. Rétt er að fresta því að framkvæma refsingu þessa og ákveða að hún falli niður að liðnum 3 árum frá dómsuppsögu að telja, haldi ákærði almennt skilorð 57. gr. almennra hegningarlaga nr. 19, 1940.

Sakarkostnað hefur ekki leitt af málinu.

DÓMSORÐ:

Ákærði, S-kk-nf B-kk-nf S-kk-nf, sæti fangelsi í 30 daga en fresta skal fullnustu refsingar og fellur hún niður að 3 árum liðnum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19,1940.

P-kk-nf G-kk-nf
S-428/2010

Mál þetta, sem dómtekið var 24. júní sl., er höfðað með ákæru útgefinni af lögreglustjóranum á höfuðborgarsvæðinu 1. júní 2010 á hendur K-x-x B-x-x K-x-x, Þrastarhöfða 6, Mosfellsbæ, fyrir brot gegn valdstjórninni með því að hafa aðfararnótt sunnudagsins 25. október 2009, í lögreglubifreið við Yrsufell 11 í Reykjavík, sparkað í bringu, vinstra læri og vinstri framhandlegg lögreglumannsins S-kk-ef B-kk-ef A-kk-ef, sem þar var við skyldustörf, og í kjölfarið hótað honum lífláti.

Þetta er talið varða við 1. mgr. 106. gr. almennra hegningarlaga nr. 19/1940, sbr. 1. gr. laga nr. 25/2007.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 1. mgr. 164. gr. laga um meðferð sakamála nr. 88/2008 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði, sem er fæddur í júní 1991, hefur samkvæmt fyrirliggjandi sakavottorði ekki áður gerst sekur um refsiverðan verknað.

Að þessu virtu og dómvenju í sambærilegum málum þykir refsing ákærða hæfilega ákveðin fangelsi í 3 mánuði, en fresta skal fullnustu refsingarinnar og hún falla niður að liðnum 2 árum frá birtingu dómsins haldi ákærði almennt skilorð 57. gr. almennra hegningarlaga.

Engan sakarkostnað leiddi af máli þessu.

Á-kk-nf M-kk-nf héraðsdómari kveður upp dóm þennan.

D ó m s o r ð :

Ákærði, K-x-x B-x-x K-x-x, sæti fangelsi í 3 mánuði, en fresta skal fullnustu refsingarinnar og hún falla niður að liðnum 2 árum frá birtingu dómsins haldi ákærði almennt skilorð 57. gr. almennra hegningarlaga.

Á-kk-nf M-kk-nf